CELEX: 52021PC0643
Language: sl
Date: 2021-10-12
Title: Predlog SKLEP SVETA o stališču, ki se v imenu Evropske unije zastopa v Ministrskem svetu Energetske skupnosti v zvezi z imenovanjem direktorja sekretariata Energetske skupnosti

EVROPSKA KOMISIJA
            Bruselj, 12.10.2021
            COM(2021) 643 final
            2021/0333(NLE)
            
            Predlog
            SKLEP SVETA
            o stališču, ki se v imenu Evropske unije zastopa v Ministrskem svetu Energetske skupnosti v zvezi z imenovanjem direktorja sekretariata Energetske skupnosti  
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o določitvi stališča, ki naj se v imenu Unije zastopa na 19. sestanku Ministrskega sveta Energetske skupnosti 25. novembra 2021 v Beogradu v Srbiji v zvezi s predvidenim sprejetjem proceduralnega akta Ministrskega sveta Energetske skupnosti o imenovanju naslednjega direktorja sekretariata Energetske skupnosti.
            
            
               2.Ozadje predloga
            
            
               2.1.Pogodba o ustanovitvi Energetske skupnosti
            
            
               Cilj Pogodbe o ustanovitvi Energetske skupnosti (v nadaljnjem besedilu: Pogodba) je ustvariti stabilen ureditveni in tržni okvir ter enoten ureditveni prostor za trgovanje z omrežno energijo z izvajanjem dogovorjenih delov pravnega reda EU o energiji v pogodbenicah, ki niso članice EU. Sporazum je začel veljati 1. julija 2006. Evropska unija je pogodbenica Pogodbe
                  1
               . Pogodbenice, ki niso članice EU, se v Pogodbi imenujejo „pogodbenice“.
            
            
               2.2.Ministrski svet Energetske skupnosti
            
            
               Ministrski svet Energetske skupnosti zagotavlja, da se dosežejo cilji, določeni v Pogodbi. Določa splošne smernice politike ter sprejema ukrepe in proceduralne akte. Vsaka pogodbenica ima po en glas, Ministrski svet pa postopa v skladu z različnimi pravili glasovanja glede na obravnavano zadevo. EU je ena od desetih pogodbenic in ima en glas, prav tako odvisno od obravnavane zadeve.
            
            
               Ministrski svet Energetske skupnosti na predlog Evropske komisije imenuje direktorja sekretariata Energetske skupnosti za triletni mandat, ki se lahko podaljša. Proceduralni akt se sprejme z navadno večino glasov. Komisija ima izključno pravico, da predlaga kandidata za mesto direktorja, svoj predlog pa posreduje pogodbenicam Energetske skupnosti.
            
            
               2.3. Predvideni proceduralni akt Ministrskega sveta 
            
            
               Sedanji direktor sekretariata Energetske skupnosti Janez Kopač je bil prvič imenovan leta 2012. Njegov mandat je bil podaljšan leta 2015 in leta 2018. Izteče se 30. novembra 2021.
            
            
               Komisija je 23. februarja 2021 začela odprti izbirni postopek za naslednjega direktorja sekretariata Energetske skupnosti od 1. decembra 2021 (COM/2021/20055).  Za razpisano delovno mesto je bilo oddanih 92 prijav. Faza izbora je bila izvedena po obstoječih pravilih in izvedbenih smernicah.
            
            
               Predizbirna komisija Komisije je prijave preučila glede na pogoje za prijavo in merila za izbor, določena v razpisu prostega delovnega mesta, ter sestavila ožji seznam kandidatk oziroma kandidatov za naslednjo fazo postopka. Po primerjalni oceni kandidatk oziroma kandidatov, ki jo je opravil Posvetovalni odbor za imenovanja, in po razgovorih s komisarko Kadri Simson Komisija meni, da je Artur Lorkowski pokazal najboljšo kombinacijo vodstvenih in menedžerskih spretnosti, sposobnosti komuniciranja in predstavljanja, jezikovnega in tehničnega znanja, mednarodnih izkušenj in poznavanja Evropske unije za opravljanje nalog direktorja sekretariata Energetske skupnosti.
            
            
               Komisija je zato sklenila, da za naslednjega direktorja sekretariata Energetske skupnosti predlaga Arturja Lorkowskega, kot je navedeno v Sklepu Komisije z dne 24. septembra 2021 o določitvi predloga, ki ga Komisija predloži Ministrskemu svetu Energetske skupnosti za proceduralni akt Ministrskega sveta o imenovanju direktorja sekretariata Energetske skupnosti, C(2021) 7021 final. Komisija je ta predlog 24. septembra 2021 predložila pogodbenicam Energetske skupnosti. 
            
            
               3.Stališče, ki se zastopa v imenu Unije
            
            
               Glede na odprt in konkurenčen izbirni postopek, ki ga izvaja Komisija, bi moralo biti stališče, ki se v imenu Unije zastopa v Ministrskem svetu Energetske skupnosti, da se odobri osnutek proceduralnega akta Ministrskega sveta o imenovanju Arturja Lorkowskega za direktorja sekretariata Energetske skupnosti od 1. decembra 2021 v skladu s Sklepom Komisije z dne 24. septembra 2021 o določitvi predloga, ki ga Komisija predloži Ministrskemu svetu Energetske skupnosti za proceduralni akt Ministrskega sveta o imenovanju direktorja sekretariata Energetske skupnosti, C(2021) 7021 final.
            
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
         
         
            
               Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“
                  2
               .
            
            
            
               4.1.2.Uporaba v obravnavanem primeru
            
            
               Ministrski svet je organ, ustanovljen s sporazumom, in sicer s Pogodbo o ustanovitvi Energetske skupnosti.
            
            
               Predvideni proceduralni akt, ki naj ga sprejme Ministrski svet Energetske skupnosti, je akt s pravnim učinkom, saj v skladu s členom 86 Pogodbe o ustanovitvi Energetske skupnosti ureja organizacijske zadeve Energetske skupnosti in je zavezujoč vsaj za organe Energetske skupnosti. 
            
            
               Predvideni akt ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na energijo. 
            
            
               Materialna pravna podlaga za predlagani sklep je zato člen 194 PDEU.
            
            
               4.3.Zaključek
            
            
               Pravna podlaga predlaganega sklepa bi moral biti člen 194 PDEU v povezavi s členom 218(9) PDEU.
            
            
               2021/0333 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Ministrskem svetu Energetske skupnosti v zvezi z imenovanjem direktorja sekretariata Energetske skupnosti  
               
         
         
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 194 v povezavi s členom 218(9) Pogodbe,
            
            
               ob upoštevanju Sklepa Sveta 2006/500/ES z dne 29. maja 2006 o sklenitvi Pogodbe o Energetski skupnosti s strani Evropske skupnosti,
            
            
               ob upoštevanju Pogodbe o ustanovitvi Energetske skupnosti ter zlasti členov 69 in 88 Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Unija je s Sklepom Sveta 2006/500/ES z dne 29. maja 2006
                  3
                sklenila Pogodbo o ustanovitvi Energetske skupnosti (v nadaljnjem besedilu: Sporazum), ki je začela veljati 1. julija 2006. 
            
            
               (2)V skladu s členoma 69 in 88 Sporazuma lahko Ministrski svet na predlog Evropske komisije sprejme proceduralni akt o imenovanju direktorja sekretariata Energetske skupnosti.
            
            
               (3)Tretji mandat sedanjega direktorja sekretariata Energetske skupnosti Janeza Kopača se izteče 30. novembra 2021. 
            
            
               (4)Ministrski svet Energetske skupnosti naj bi na svojem 19. sestanku 25. novembra 2021 v Beogradu v Srbiji sprejel proceduralni akt o imenovanju naslednjega direktorja sekretariata Energetske skupnosti.
            
            
               (5)Komisija je 23. februarja 2021 objavila razpis odprtega izbirnega postopka za prosto delovno mesto naslednjega direktorja sekretariata Energetske skupnosti od 1. decembra 2021. 
            
            
               (6)Komisija je ocenila spretnosti in izkušnje kandidatk oziroma kandidatov po vnaprej določenih merilih za izbor iz razpisa prostega delovnega mesta. Faza izbora je bila izvedena po obstoječih pravilih in izvedbenih smernicah. Komisija meni, da je Artur Lorkowski pokazal najboljšo kombinacijo vodstvenih in menedžerskih spretnosti, sposobnosti komuniciranja in predstavljanja, jezikovnega in tehničnega znanja, mednarodnih izkušenj in poznavanja Evropske unije za opravljanje nalog direktorja sekretariata Energetske skupnosti – 
            
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa na19. sestanku Ministrskega sveta Energetske skupnosti, je naslednje:
            
            
               odobri se osnutek proceduralnega akta Ministrskega sveta o imenovanju Arturja Lorkowskega za direktorja sekretariata Energetske skupnosti od 1. decembra 2021 v skladu s predlogom Komisije, ki je bil sprejet s Sklepom Komisije z dne 24. septembra 2021, C(2021) 7021 final, in istega dne predložen Ministrskemu svetu Energetske skupnosti.
            
            
               Člen 2
            
            
               Ta sklep je naslovljen na Komisijo.
            
            
               V Bruslju,
            
         
         
            
               
                     Za Svet
               
               
                     predsednik
               
            
         
         
            
                  
                     (1)
                  
                  
                        UL L 198, 20.7.2006, str. 15.
                  
               
               
                  
                     (2)
                  
                        Sodba Sodišča z dne 7. oktobra 2014, Nemčija/Svet, C-399/12, ECLI:EU:C:2014:2258, točke 61 do 64. 
               
               
                  
                     (3)
                  
                        UL L 198, 20.7.2006, str. 15.